Maaliskuussa alkava hauska, ironinen ja yllättävä Roope Salminen Show on kaikkea muuta kuin perinteinen keskusteluohjelma. Jokaisessa jaksossa Roope Salmisen käsittelyyn tulee yksi suomalainen julkisuuden henkilö. Salminen kertoo MTV.fille ajatuksen ohjelmasta syntyneen yhdessä hänen ja tuotantoyhtiön kanssa.

– Puheohjelmia on tehty Suomessakin aika paljon. Suosittelen, että ihmiset katsoisivat pari jaksoa ja ehkä heille sen myötä avautuu tämän ohjelman lähestymiskulma ja syy siihen, miksi tämä on katsomisen arvoinen ohjelma, Salminen sanoo

Ohjelman vieraita ei suinkaan käsitellä silkkihansikkain, vaan luvassa on jotain aivan muuta.

Roopen piinapenkissä nähdään mm. Pirkka-Pekka Petelius, Pirjo Heikkilä, Jaakko Saariluoma, Paula Koivuniemi, Eppu Salminen jaSabina Särkkä.

– Aina keskusteluohjelmissa pääosassa ovat itse vieraat ja heitä käsitellään uudella tavalla. Minun uusi tapani riippuu aina vieraasta. Täällä on ollut vieraina hyvinkin viehättäviä ihmisiä ja heitä on vaikea haastatella siten, ettei se läikähtäisi ylitse. On myös ollut ihmisiä, että minulla on ollut jotain hampaankolossa ja sitten asioita on käsitelty sen mukaisesti.

– Ketään en ole sillä tavalla jännittänyt, vaan innolla odottanut ja ollut yllättänyt siitä, miten isoja nimiä olemme saaneet mukaan. Sanoisin, että eniten odotin kohtaamista Pirkka-Pekka Peteliuksen ja Paula Koivuniemen kanssa.